PMIndiaData/PMIndiaSum huggingface dataset:
وزیر اعظم نے جناب ابراہیم محمد صالح کو مالدیپ کے صدارتی انتخاب میں منتخب ہونے پر مبارک باد پیش کی

نئی دلّی ، 24 ستمبر؍ وزیر اعظم جناب نریندر مودی نے جناب ابراہیم محمد صالح کو گزشتہ روزمالدیپ کے صدارتی انتخاب میں منتخب ہونے پر مبارک باد پیش کی ۔ وزیر اعظم نے جناب صالح کی قیادت میں مالدیپ کی خوش حالی ، امن اور جمہوریت کے استحکام کے لئے بھی نیک خواہشات پیش کی ہیں ۔ جناب صالح نے مبارک باد اور نیک خواہشات کے لئے وزیر اعظم کا شکریہ ادا کیا ۔ دونوں رہنماؤں نے دونوں ملکوں کے درمیان مزید گہرے دوستانہ اور اچھے پڑوس کے تعلقات کے استحکام کے لئے رضا مندی کا اظہار کیا ۔ ۔ ۔ ۔ ۔ ۔
وزیراعظم نے سعودی عرب کے وزیر ماحولیات،آب وزراعت سے ملاقات کی۔

وزیراعظم جناب نریندر مودی نے مملکت سعودی عرب کے وزیر ماحولیات، آب و زراعت جناب عبدالرحمن الفضلی سے ملاقات کی۔اس موقع پر وزیراعظم نے کہا کہ ماحولیات، آب و زراعت ایسے اہم شعبے ہیں، جن میں ہندوستان اور سعودی عرب کے درمیان تعاون کے وسیع تر امکانات موجود ہیں۔ انہوں نے مزید کہا کہ ہم اپنی ماحولیات کو بہتر بنانے اور آبی وسائل کے موثر طریقے سے استفادہ کرنے کے تئیں عہد بستہ ہیں۔ ۔۔۔۔۔۔۔۔۔۔۔ م ن ۔س ش۔ ت ع۔
وزیراعظم نے کواڈ لیڈروں کے چوٹی کانفرنس کے موقع پر آسٹریلیا کے وزیراعظم کے ساتھ میٹنگ کی

وزیراعظم جناب نریندرمودی نے جاپان کے ٹوکیو میں 24 مئی،2022 کو کواڈ لیڈروں کی چوٹی کانفرنس کے موقع پر آسٹریلیا کے وزیراعظم جناب انتھونی البنیز کے ساتھ باہمی میٹنگ میں حصہ لیا۔ وزیراعظم جناب مودی نے وزیراعظم البنیز کو انتخابات میں ان کی جیت کے لئے مبارکباد دی۔ دونوں رہنماؤں نے تجارت اور سرمایہ کاری ، دفاعی مینوفیکچرنگ،گرین ہائیڈروجن سمیت قابل تجدید توانائی، تعلیم، سائنس اور ٹیکنالوجی، زرعی تحقیق، کھیل اور عوام کے مابین رابطوں سمیت جامع اسٹریٹجک پارٹنرشپ کے تحت کثیر جہتی تعاون کا جائزہ لیا۔دونوں وزرائے اعظم نے دوطرفہ تعلقات میں مثبت رفتار کو جاری رکھنے کی اپنی خواہش کا اعادہ کیا۔ وزیراعظم نے آسٹریلیا کے وزیراعظم کوجلداز جلد بھارت آنے کے لئے دعوت دی۔
وزیراعظم نے فرانس کے چٹرے راکس میں  پیراشوٹنگ ورلڈ کپ میں سونے کا تمغہ حاصل کرنے پر  منیش نروال اور روبینہ فرانسس کو مبارکباد دی

وزیراعظم جناب نریندر مودی نے منیش نروال اور روبینہ فرانسس کو فرانس کے چٹرے راکس میں پیراشوٹنگ ورلڈ کپ میں سونے کا تمغہ جیتنے پر مبارکباد دی۔ ایک ٹویٹ میں وزیراعظم نے کہا : ’’چٹرے راکس -2022 کے 10 میٹر ایئر پسٹل مکسڈ مقابلے میں منیش نروال اور روبینہ فرانسس کے سونے کا تمغہ حاصل کرنے پر فخر ہے‘‘۔ ’’اس خصوصی جیت پر ان لوگوں کو مبارکباد۔ ان کے آنے وا لے مقابلوں کے لئے نیک خواہشات ‘‘۔
وزیر اعظم نریندر مودی  نیو بھاؤپور –نیو کھورجہ سیکشن اور ایسٹرن ڈیڈیکیٹڈ فریٹ کوریڈور آپریشن کنٹرول سینٹر کا 29 دسمبر کو افتتاح کریں گے

وزیر اعظم جناب نریندر مودی 29دسمبر 2020ء کو دن کے گیارہ بجے ویڈیو کانفرنسنگ کے ذریعے مشرقی ڈیڈیکیٹڈ فریٹ کوریوڈور (ای ڈی ایف سی) کے نیو بھاؤپور-نیو کھورجہ سیکشن کا افتتاح کریں گے۔اس پروگرام کے دوران وزیر اعظم پریاگ راج میں ای ڈی ایف سی کے آپریشن کنٹرول سینٹر کا بھی افتتاح کریں گے۔اترپردیش کی گورنر محترمہ آنندی بین پٹیل، وزیر اعلیٰ جناب یوگی آدتیہ ناتھ اور مرکزی وزیر جناب پیوش گوئل بھی اس موقع پر موجود رہیں گے۔ ای ڈی ایف سی کا 351کلو میٹر لمبا نیا بھاؤپور –نیو کھورجہ سیکشن اترپردیش میں واقع ہے اور اسے 5750کروڑ روپے کی لاگت سے بنایا گیا ہے۔یہ سیکشن مقامی صنعتوں جیسے المونیم صنعت(کانپور دیہات ضلع کا پکھریان علاقہ )، ڈیری سیکٹر(اوریہ ضلع) ، کپڑا پروڈکشن؍ بلاک پرنٹنگ (اٹاوا ضلع )، کانچ کے سامان کی صنعت (فیروزہ آباد ضلع)، مٹی کے برتن کی تیاری؍بلاک پرنٹننگ(بلندشہر ضلع کا کھورجہ)، ہینگ کی پیداوار (ہاتھ رس ضلع) اور تالے اور ہارڈویئر علی گڑھ ضلع کے لئے نئے مواقع کھولے گا۔ یہ سیکشن موجودہ کانپور –دہلی مین لائن سے بھی بھیڑ بھاڑ کم کردے گا اور بھارتی ریلوے کو تیز ٹرین چلانے میں اہل بنائے گا۔ پریاگ راج میں ایک جدید آپریشن کنٹرول سینٹر (او سی سی)، ای ڈی ایف سی کے پورے روٹ کے لئے کمان سینٹر کی شکل میں کام کرے گا۔ جدید انٹیریئرز ایرگونومک ڈیزائن اور جدید علم صوت کے ساتھ او سی سی عالمی سطح پر اپنے طرح کا سب سے بڑا اسٹرکچر میں سے ایک ہے۔ یہ عمارت ماحول دوست ہے اور آب و ہوا کے مطابق ہے اور اسے سُو گمیہ بھارت ابھیان کے مطابق بنایا گیا ہے۔ ایسٹرن ڈیڈکیٹڈ فریٹ کوریڈور(ای ڈی ایف سی) کے بارے میں: ای ڈی ایف سی (1856 روٹ کلومیٹر)لدھیانیہ(پنجاب)کے پاس سہنوال سے شروع ہوتا ہے اور پنجاب، ہریانہ، اترپردیش، بہار اور جھارکھنڈ ریاستوں سے گزر کر مغربی بنگال کے دنکنی میں ختم ہوتا ہے۔اس کی تعمیر کا کام ڈیڈیکیٹڈ فریٹ کوریڈور کارپوریشن آف انڈیا لمٹیڈ(ڈی ایف سی سی آئی ایل) کے ذریعے کیا جارہا ہے، جسے ڈیڈیکٹیڈ فریٹ کوریڈور کی تعمیر اور آپریشن کے لئے ایک خصوصی اسکیم وہیکل کی شکل میں قائم کیا گیا ہے۔ ڈی ایف سی سی آئی ایل مغربی ڈیڈیکٹیڈ فریٹ کوریڈور(1504 روٹ کلومیٹر)کی تعمیر بھی کررہا ہے، جو اترپردیش کے دادری کو ممبئی جواہر لال نہر و پورٹ سے جوڑتا ہے اور اترپردیش، ہریانہ، راجستھان، گجرات اور مہاراشٹر سے گزرے گا۔
مرکزی کابینہ نے نقل و حمل کی تعلیم کے شعبے میں ہندوستان اور روس کے درمیان اشتراک وتعاون کے لئے مفاہمت نامے کی توثیق کی

نئی دہلی،یکم نومبر 2018؍وزیر اعظم جناب نریندر مودی کی صدارت میں مرکزی کا بینہ نے 5 اکتوبر 2018ء کو ہوئے درج ذیل سمجھوتوں: ایک مفاہمت نامہ (ایل او سی) اور اشترا ک وتعاون سے متعلق معاہدہ (ایم او سی) کی توثیق کر دی ہے۔ نقل و حمل کی تعلیم کے شعبے میں اشتراک وتعاون قائم کرنے کے لئے شاہراہوں کی وزارت، حکومت ہند اور روسی فیڈریشن کے درمیان مفاہمت نامہ۔ ریلویز کے شعبے میں تکنیکی اشتراک وتعاون کے لئے ہندوستان اور جوائنٹ اسٹاک کمپنی ‘‘رشین ریلویز’’ کے درمیان اشتراک و تعاون سے متعلق معاہدہ ۔ اس مفاہمت نامہ ؍اشتراک وتعاون سے متعلق معاہدہ سے ہندوستانی ریلویز کو ریلوے کے شعبے میں جدید ترین ترقیات اور معلومات کے آپسی تبادلے کے لئے ایک پلیٹ فارم مہیا ہو سکےگا۔ علاوہ ازیں اس کے ذریعے تکنیکی ماہرین، رپورٹوں اور تکنیکی دستاویزات، مخصوص ٹیکنالوجی کے شعبوں میں ٹریننگ اور سیمینار؍ورکشاپ کے تبادلے میں آسانی فراہم ہوگی۔ اس کے علاوہ معلومات کے تبادلے کے لئے دیگرشعبوں میں بھی بات چیت میں آسانی ہوگی۔ اس مفاہمت نامے سے ٹرانسپورٹ( نقل و حمل) کی تعلیم کی تیاری کے لئے کلیدی شعبوں میں اشتراک وتعاون میں اضافہ ہوگا۔ اس سے ٹرانسپورٹ اور تعلیم کے شعبے میں مخصوص تجاویز کی تیاری میں آسانی ہوگی۔ ان تجاویز میں تجارتی-اقتصادی، سائنٹفک- ٹیکنیکل اور ثقافتی اشتراک وتعاون سے متعلق بین حکومتی روس-ہند کمیشن کے فریم ورک کے اندر ان کا نفاذ بھی شامل ہیں۔ اس مفاہمت نامے سے درج ذیل شعبوں میں تکنیکی اشترا ق و تعاون قائم ہوسکے گا: ناگپور –سکندرآباد سیکشن کی ترقی کے لئے پروجیکٹ کا نفاذ، اس میں مسافرٹرینوں کی رفتار 200کلومیٹر فی گھنٹہ تک کرنے کے علاوہ اس سیکشن کی ممکنہ توسیع شامل ہے، جس کے تحت اس کو انڈین ریلوے(آئی آر)نیٹ ورک کے دیگر سمتوں سے جوڑنا ہے۔ ہندوستانی ریلویز کے تمام علاقائی ریلویز کو باہم جوڑنے کے لئے علاقائی سطح پر، نیز ڈویژنل ریلوے یا اس سے بھی اعلیٰ نیٹ ورک پر باہم ملنے والی ٹریفک کے بندوبست کے لئے ایک سنگل ٹریفک کنٹرول سینٹر کو نافذ کرنا۔ ایک مسابقتی سگنگلنگ اور انٹر لاکنگ نظام کی مشترکہ تیاری اور نفاذ کے لئےادارہ قائم کرنا۔ سیمی ہائی اسپیڈ اور اس سے زیادہ اسپیڈ کے لئے ٹرن آؤٹ سوئچ کی تیاری اورسپلائی۔ روس کے ریلوے سے منسلک اعلیٰ تعلیمی اداروں کے ساتھ مل کر ہندوستانی ریلوے کے ملازمین کو تربیت فراہم کرنا اور ان کی تعلیمی لیاقت میں بہتری لانا۔ مال بردار ٹرینوں اور جہازوں کے لئے بہترین طریقہ کار۔ ہندوستان میں کثیر ماڈل ٹرمنل کی مشترکہ تیاری۔ پس منظر ریلویز کی وزارت نے ریلوے کے شعبے میں تکنیکی اشتراک و تعاون کے لئے متعدد وغیر ملکی حکومتوں اور قومی ریلویز کے ساتھ مفاہمت ناموں (ایم او یو) اور اشتراک وتعاون سے متعلق معاہدوں(ایم او سی) پر دستخط کئے ہیں۔ اشتراک وتعاون کے لئے شناخت شدہ شعبوں میں ہائی اسپیڈ ریل،موجودہ ریلوے راستوں پر ٹرینوں کی رفتار بڑھانا، عالمی معیار کے اسٹیشنوں کو تیارکرنا، بھاری فاصلہ آپریشن اور ریلوے کے بنیادی ڈھانچوں کی جدید کاری شامل ہیں۔ریلویز کی وزارت ، حکومت ہند اور دیگر ملکوں کے درمیان ہوئے اس اشتراک وتعاون کو ریلوے ٹیکنالوجی اور آپریشن کے شعبوں میں ترقیات سے متعلق معلومات کے تبادلے، علم کو ساجھاکرکے، تکنیکی دورے اور آپسی مفادات کے شعبوں میں ٹریننگ، سیمینار اور ورکشاپ کے انعقاد کے ذریعے حاصل کیا جاتا ہے۔ م ن۔م ع۔ن ع
وزیر اعظم نے شری گورو گوبند سنگھ جی کے پرکاش پرب کے موقع پر عوام کو مبارکباد پیش کی

نئی دہلی، 09 جنوری 2022: وزیر اعظم جناب نریندر مودی نے شری گورو گوبند سنگھ جی کے پرکاش پرب کے موقع پر عوام کو مبارکباد پیش کی۔ ایک ٹوئیٹ میں، وزیر اعظم نے کہا؛ ’’شری گوروگوبند سنگھ جی کے پرکاش پرب کے موقع پر مبارکباد۔ ان کی زندگی اور ان کا پیغام لاکھوں افراد کو تقویت فراہم کرتا ہے۔ مجھے اس حقیقت پر ہمیشہ خوشی محسوس ہوگی کہ ہماری حکومت کو ان کے 350ویں پرکاش پرب کو منانے کا موقع حاصل ہواتھا ۔ اُس وقت کے میرے پٹنہ دورے کی چند جھلکیاں ساجھا کر رہا ہوں۔ https://t.co/1ANjFXI1
مرکزی کابینہ نے انڈسٹریل رلیشنز کوڈ بل 2019 کی منظوری دی

وزیراعظم جناب نریندر مودی کی صدارت میں منعقدہ مرکزی کابینہ کے اجلاس میں انڈسٹریل رلیشنز کوڈ بل 2019 کی منظوری دے دی گئی ہے۔ فوائد: ایک رکن کی جگہ دو رکنی ٹرایبونل کو قائم کرنے کا نظریہ کچھ معاملات میں اہم ہوگا، کیونکہ یہ معاملات کے تیز رفتار نمٹارے کے ایک رکنی ٹرایبونل کی بجائے مشترکہ طور پر فیصلہ لیا جائے گا۔ انڈسٹریل رلیشنز کوڈ بل کے موجودہ التزامات (ایکٹ کو واپس لینے سے متعلق وغیرہ)میں لچک پیدا کرنے کے لئے 100 ملازمین کی تعداد سے متعلق حکومت کی مناسب پیشگی منظوری کی شرط کو برقرار رکھا گیا ہے، لیکن نوٹیفکیشن کے ذریعہ ملازمین کی تعداد میں تبدیلی کی شق کا اضافہ کیاگیا۔ مجوزہ طریقے کے تحت کارکنوں کو قرض دینے کے لئے ازسر نو ہنرمندی فنڈ کو بروئے کار لیا جائے گا۔ مستقل روزگار کی وضاحت اور جس کے لئے کسی نوٹس پریڈ کی ضرورت نہیں ہوگی اور چھٹنی کی صورت میں معاوضے کی ادائیگی کو اس سے باہر رکھا گیا ہے۔ جرمانہ جیسے تنازعات کے حل کا اختیار سرکاری افسران کو دینے کے نتیجے میں ٹرائبونل پر پڑنے والا بوجھ کچھ کم ہوگا۔ پس منظر: 3مرکزی لیبر ایکٹس کو سامنے رکھ کراس کےمتعلقہ التزامات کو باہم ملانے، سہل کرنے اور ضابطہ بند کرنے کے بعد انڈسٹریل رلیشنز کے کوڈ کا مسودہ تیار کیاگیا ہے۔ i ٹریڈ یونین ایکٹ1926 ii انڈسٹریل امپلائمنٹ (اسٹینڈنگ آرڈر) ایکٹ 1946 iii انڈسٹریل ڈسپیوٹ ایکٹ 1947 ۔۔۔۔۔۔۔۔۔۔۔ م ن ۔ش س۔ ع ر۔
پی کے سنہا کو وزیراعظم کا پرنسپل مشیر مقرر کیاگیا

نئی دہلی،11ستمبر ۔جناب پی کے سنہا کو جو وزیراعظم کے دفتر میں اس وقت او ایس ڈی کی حیثیت سے کام کررہے ہیں، وزیر اعظم نریندر مودی کا پرنسپل مشیر مقرر کیاگیا ہے۔ جناب سنہا نے 13 جون 2015 سے 30 اگست2019 تک کابینہ کی حیثیت سے خدمات انجام دی ہیں۔ وہ اترپردیش کے1977 کے بیج کے آئی اے ایس افسر ہیں۔اپنے شاندار کریئر کے دوران جناب سنہا نے بجلی اور جہاز رانی کی وزارتوں میں سکریٹری کی حیثیت سے بھی خدمات انجام دی ہیں وہ پیٹرولیم اور قدرتی گیس کی وزارت میں خصوصی سکریٹری کی حیثیت سے بھی خدمات انجام دے چکے ہیں۔ جناب سنہا نے دہلی یونیورسٹی کے سینٹ اسٹیفن سے اکنامکس میں گریجویشن کیا تھا۔ اس کے بعد انہوں نے دہلی اسکول آف اکنامکس سے معاشیات میں پوسٹ گریجویشن کیا۔ بعد میں ملازمت کے دوران انہوں نے پبلک ایڈمنسٹریشن میں ماسٹر ڈپلومہ کیا اور سوشل سائنسز میں ایم فل کیا۔ آئی اے ایس کی حیثیت سے اپنے طویل کریئر کے دوران جناب سنہا نے اترپردیش کی ریاستی سرکار کے ساتھ ساتھ مرکزی حکومت کی سطح پر بھی مختلف حثیت سے کام کیا۔ ریاستی سرکار کی سطح پر جناب سنہا نے جونپور اور آگرہ میں ضلع مجسٹریٹ جبکہ وارانسی میں کمشنر ،منصوبہ بندی میں سکریٹری اور آبپاشی کے محکمے میں پرنسپل سکریٹری کے طور پر کام کیا۔ وہ توانائی اور بنیادی ڈھانچے کی ترقی کے شعبوں میں کئی سال تک کام کرتے رہے اور بجلی کی وزارت ، پیٹرولیم اور قدرتی گیس کی وزارت اور جہاز رانی کی وزارت میں بھی مختلف حثیتوں سے کام کرتے رہیں۔ انہیں توانائی اور بنیادی ڈھانچے اور مالیات کے شعبوں میں خاص مہارت حاصل ہیں۔ م ن۔ ح ا۔رض
وزیراعظم 18مارچ کو ماتری بھومی کی صدسالہ تقریب کے سال بھر چلنے والے جشن کا افتتاح کریں گے

وزیر اعظم جناب نریندر مودی ، 18 مارچ 2022 کو صبح گیارہ بجے ویڈیو کانفرنسنگ کے ذریعہ ملیالم روزنامہ ‘ماتری بھومی ’ کی صد سالہ تقریب کے سال بھر چلنے والے جشن کا افتتاح کریں گے۔ روزنامہ ماتری بھومی کی شروعات 18 مارچ 1923 کو ہوئی تھی۔ اپنے اس 100سال کے سفر کے دوران اس نے قومی مفاد کےمتعدد امور کو اجاگر کرتے ہوئے سماجی اصلاحات اورترقیاتی ایجنڈوں کو آگے بڑھانے میں سرکردہ رول ادا کیا ہے۔ماتری بھومی کے 15 ایڈیشن اور 11جرائد نکلتے ہیں ۔اس کے علاوہ ماتری بھومی عصری دلچسپی کے متعدد امور پر مختلف موضوعات پر کتابیں شائع کرنے کا بھی کام کرتا ہے۔
کابینہ نے اپلائیڈ سائنس اور صنعتی ٹیکنالوجی میں تعاون بڑھانے کے لئے ہندوستان اور جنوبی کوریا کے درمیان مفاہمت نامے کو منظوری دی

نئی دہلی،26 ستمبر2018؍وزیر جناب نریندر مودی کی سربراہی میں مرکزی کابینہ نے آج اپلائیڈ سائنس اور صنعتی ٹیکنالوجی میں تعاون بڑھانے کے لئے ہندوستان اور جنوبی کوریا کے درمیان مفاہمت نامے کو منظوری دی ہے۔ اس مفاہمت نامے پر دستخط 9جولائی 2018ء کو نئی دہلی میں کئے گئے تھے جب جنوبی کوریا کے صدر نے ہندوستان کا دورہ کیا تھا۔ اس مفاہمت نامے کا مقصد پائیدار ترقی کو فروغ دینا اور معیار زندگی کو بلند کرنے کے لئے اپلائیڈ سائنس اور صنعتی ٹیکنالوجیوں کے شعبوں میں آپسی تعاون کو بڑھاناہے۔
وزیر اعظم جناب نریندر مودی نے روسی فیڈریشن کے صدر عزت مآب ولادیمیر پوتن سے ٹیلی فون پر بات  چیت کی

وزیر اعظم جناب نریندر مودی نے آج روسی فیڈریشن کے صدر عزت مآب ولادیمیر پوتن کے ساتھ ٹیلی فون پر بات چیت کی۔ دونوں لیڈروں نے دسمبر 2021 میں صدر پوتن بھارت دورے کے دوران لیے گئے فیصلوں کے نفاذ کا جائزہ لیا۔ خصوصی طور پر انہوں نے اس سلسلے میں تبادلہ خیال کیا کہ زرعی سامان، فرٹیلائزرز اور فارما مصنوعات کے سلسلے می دو طرفہ تجارت کی کس طرح مزید حوصلہ افزائی کی جاسکتی ہے۔ دونوں لیڈرون نے بین الاقوامی توانائی اور فوڈ مارکیٹ سمیت عالمی معاملات پر بھی بات چیت کی یوکرین کی موجودہ صورتحال کے ضمن میں وزیر اعظم نے بات چیت اور سفارت کاری کے حق میں بھارت کے دیرینہ موقف کو دہرایا۔ دونوں لیڈروں نے عالمی اور دوطرفہ معاملات پر مستقل طور پر مشاورت برقرار رکھنے پر اتفاق کیا۔ ۔۔۔۔۔۔۔۔۔۔۔ ش ح۔ا گ ۔ن ا۔
وزیر اعظم نے کولکاتہ کے درگا پوجا کو یونیسکو کے ذریعہ غیر محسوس ورثے کی فہرست میں شامل کرنے پر خوشی کا اظہار کیا

نئی دہلی۔ 15 دسمبر وزیر اعظم جناب نریندر مودی نے کولکاتہ کے درگا پوجا کو یونیسکو کے ذریعہ غیر محسوس ورثے کی فہرست میں شامل کرنے پر خوشی کا اظہار کیا ہے۔ یونیسکو کے ایک ٹویٹ کے جواب میں، وزیر اعظم نے کہا؛ "ہر ہندوستانی کے لیے بڑے فخر اور خوشی کی بات ہے! درگا پوجا ہماری بہترین روایات اورمعاشرتی اخلاقیات کو اجاگر کرتی ہے۔ اور، کولکاتہ کادرگا پوجا ایک ایسا تجربہ ہے جو ہر کسی کو ہونا چاہیے۔" ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
وزیر اعظم نے قومی یکجہتی کے لیے سردار پٹیل ایوارڈ کا اعلان کیا

نئی دہلی،23/دسمبر وزیر اعظم جناب نریندر مودی نے گذشتہ روز کیواڈیہ میں ڈی جی پیز/ آئی جی پیز کانفرنس میں قومی یکجہتی کے لیے سالانہ سردار پٹیل ایوارڈ کا اعلان کیا۔ یہ ایوارڈ قومی یکجہتی کو فروغ دینے کی غیر معمولی کوششوں کے لیے دیا جائے گا۔ وزیر اعظم نے کہا کہ ‘‘سردار پٹیل نے ہندوستان کو ایک کرنے میں اپنی زندگی لگا دی۔ قومی یکجہتی کے لیے سردار پٹیل ایوارڈ، ان کو ایک مناسب خراج عقیدت ہوگا اور اس سے ہندوستان کی ایکتا اور قومی یکجہتی کو فرو غ دینے کے لیے کام کرنے کے واسطے مزید لوگوں کو تحریک ملے گی۔’’ ۔ ۔ ۔ ۔ ۔ ۔ ۔ ۔ ۔ ۔ ( م ن ۔ اگ ۔ را ۔ 23 – 12 – 2018)
وزیراعظم نے ‘من کی بات ’ کے لئے مشورے طلب کئے

وزیراعظم جناب نریندر مودی نے لوگوں کو دعوت دی ہے کہ وہ من کی بات کے آئندہ سیشن میں ان موضوعات اور مسائل پر اپنے خیالات سے واقف کرائیں، جو ان کے لئے اہمیت رکھتے ہیں۔ اپنے خیالات کا اظہار مائی گوو ، نمو ایپ 1800-11-7800 ڈائل کرکے اپنا میسیج ریکارڈ کرسکتے ہیں۔ من کی بات پروگرام کا 88 واں ایپی سوڈ 24 اپریل 2022 کو نشر ہوگا۔ وزیراعظم نے مائی گوو کی دعوت کو شیئر کرتے ہوئے ٹوئیٹ کیا۔ ‘‘ من کی بات کے ذریعہ ہم میدانی سطح پر تبدیلی لانے والے لوگوں کے غیر معمولی کاموں کا جشن مناتے ہیں۔ کیا آپ ایسے باعث تحریک زندگی کے سفر کے بارے میں جانتے ہیں ؟ انہیں اس مہینے کی 24 تاریخ کے پروگرام کے لئے شیئر کریں۔ مائی گوو نمو ایپ پر لکھیں یا پیغام ریکارڈ کرنے کے لئے 1800-11-7800 ڈائل کریں۔’’
وزیر اعظم جناب مودی نے گجرات کے داہود اور پنچ محل میں، 22000کروڑ روپے کے پروجیکٹوں کا افتتاح کیا اور سنگ بنیاد رکھا

نئی دہلی:20؍اپریل2022: وزیر اعظم جناب نریندر مودی نے آج داہود میں آدی جاتی مہا سمیلن میں شرکت کی ، جہاں انہوں نے تقریباً 22000کروڑ روپے مختلف ترقیاتی پروجیکٹوں کا افتتاح کیا اور سنگ بنیاد رکھا۔وزیر اعظم نے 1400کروڑروپے سے زیادہ کے پروجیکٹوں کا افتتاح کیا۔انہوں نے داہود ضلع شمالی خطہ علاقائی آبی سپلائی منصوبے کا بھی افتتاح کیا ، جو نرمدا ندی بیسن پر تقریباً 840کروڑ روپے کی لاگت سے تعمیر ہوا ہے۔یہ داہود ضلع اور دیوگڑھ بریا شہر کے تقریباً 280 گاؤں کی پانی سپلائی کی ضرورتوں کو پورا کرے گا۔اس کے ساتھ ساتھ وزیر اعظم نے تقریباً 335کروڑ روپے کے داہود اسمارٹ سٹی کے پانچ پروجیکٹوں کا بھی افتتاح کیا۔ان پروجیکٹوں میں اِنٹی گریٹیڈکمانڈ اینڈ کنٹرول سینٹر (آئی سی سی سی)عمارت ، اسٹارم واٹر ڈرینج سسٹم ، سیوریج ورکس، سولڈ ویسٹ مینجمنٹ سسٹم اور رین واٹر ہارویسٹنگ سسٹم شامل ہے۔پردھان منتری آواس یوجنا کے تحت پنچ محل اور داہود اضلاع کے 10,000قبائل کو 120 کروڑ روپے سے فائدہ پہنچایاگیا۔وزیر اعظم نے دیگر پروجیکٹوں کے ساتھ 66کے وی گھوڑیا سب اسٹیشن، پنچایت ہاؤس، آنگن واڑی کا افتتاح کیا۔ وزیر اعظم نے داہود میں پیداواری اِکائی میں 9000 ایچ پی الیکٹرک لوکو موٹیو کی مینوفیکچرنگ کا سنگ بنیاد بھی رکھا۔ اِ س پروجیکٹ پر تقریباً 20,000کروڑ روپے کی لاگت آئے گی۔بھاپ انجنوں کی معیادی اوور ہال کے لئے 1926میں قائم داہود ورکشاپ کے بنیادی ڈھانچہ میں اصلاحات کے ساتھ الیکٹرک لوکو موٹیو مینوفیکچرنگ اِکائی میں اَپ گریڈ کیا جائے گا۔اس سے 10 ہزار سے زیادہ لوگوں کو براہ راست اور بالواسطہ طورپر روزگار ملے گا۔وزیر اعظم نے تقریباً 550کروڑ روپے کے ریاستی سرکار کے مختلف پروجیکٹوں کا سنگ بنیاد بھی رکھا۔ اِس میں تقریباً ایک کروڑ روپے کی آبی سپلائی سے متعلق تقریباً300کروڑ روپے کے پروجیکٹ شامل ہیں۔داہود اسمارٹ سٹی پروجیکٹ کی لاگت تقریباً 175کروڑ روپے، دودھی متی ریور پروجیکٹ سے متعلق کام اورگھوڑیا میں جی ای ٹی سی او سب اسٹیشن وغیرہ کے کام بھی شامل ہیں۔اس موقع پر مرکزی وزیر جناب اشونی ویشنو ، محترمہ درشنا جردوش، گجرات کے وزیر اعلیٰ جناب بھوپندر بھائی پٹیل اورگجرات سرکار کے متعدد وزراء کے ساتھ دیگر لوگ موجود تھے۔ اس موقع پر خطاب کرتے ہوئے وزیر اعظم جناب نریندر مودی نے مقامی قبائلی برادری کے ساتھ اپنے طویل جڑاؤ کو یاد کیااور انہیں ملک کی خدمت کے لئے متحرک کرنے کے لئے ان کے آشیرواد کو اس کا کریڈٹ دیا۔ انہوں نے ایک ایسے پس منظر کے لئے ان کی حمایت اور آشیرواد کو کریڈٹ دیا ، جہاں مرکز اور ریاست میں ڈبل انجن سرکار کے ذریعے قبائلی فرقوں اور خاص طور سے خواتین کے تمام مسائل کو حل کیا جارہا ہے۔انہوں نے کہا کہ آج جن پروجیکٹوں کا افتتاح ہوا ہے، اُن میں سے ایک پینےکے پانی سے جڑی اسکیم ہے اور دوسرا داہود کو اسمارٹ سٹی سے جڑا پروجیکٹ ہے۔ اس سے خطے کی ماؤں اور بیٹیوں کی زندگی میں آسانی پیدا ہوگی۔انہوں نے کہا کہ داہود میک اِن انڈیا مہم میں تعاون دے گا، کیونکہ داہود میں پیداواری اِکائی میں 20ہزارکروڑ روپے کے 9000ایچ پی الیکٹرک لوکو موٹیو آرہے ہیں۔ انہوں نے یاد دلایا کہ کیسے داہود کا ریلوے شعبہ مر رہا تھا، جب بہت پہلے وہ یہاں کے ملازمین کے گھروں کا دورہ کرنے آتے تھے۔انہوں نے خطے کے ریلوے ڈھانچے کو ازسر نو زندہ کرنے کا عہد لیا اورآج اس خواب کے پورا ہونے پر مسرت کا اظہار کیا۔انہوں نے کہا کہ اس وسیع سرمایہ کاری سے علاقے کے نوجوانوں کو نئے مواقع فراہم ہوں گے۔انہوں نے کہا کہ ریلوے کو تمام پہلوؤں سے جدید کیا جارہا ہے اور ایسے جدید لوکو موٹیو کی تعمیر
لوک سبھا کے ایم پی اور سابق مرکزی وزیر جناب سلطان احمد کے انتقال پر وزیراعظم کا اظہار تعزیت

نئی دہلی، 4 ستمبر 2017، وزیراعظم جناب نریندر مودی نے لوک سبھا کے ممبر پارلیمنٹ اور سابق مرکزی وزیر جناب سلطان احمد کے انتقال پر تعزیت کا اظہار کیا ہے۔ وزیراعظم نے کہا ہے کہ ’’لوک سبھا کے ایم پی اور سابق مرکزی وزیر جناب سلطان احمد کے انتقال نے مجھے افسردہ کردیا ہے۔ غم کی اس گھڑی میں میرے خیالات مرحوم کے افراد خاندان اور ان کے حامیوں کے ساتھ ہیں‘‘۔ م ن۔ج ۔ ن ا۔ (04-09-17)
وزیر اعظم نے، عالمی کُشتی چیمپئن شپ  2021 میں تمغہ جیتنے والی  انشو ملک اور سریتا مور کو مبارکباد دی

وزیر اعظم جناب نریندرمودی نے عالمی کشتی چیمپئن شپ 2021 میں چاندی کا تمغہ جیتنے کے لئے انشو ملک اور کانسے کا تمغہ جیتنے کے لئے سریتا مور کو مبارکباد دی۔ وزیراعظم نے ٹویٹ کیا: ‘‘ عالمی کشتی چیمپئن شپ 2021 میں چاندی کا تمغہ جیتنے کے لئے @OLyAnsh کو مبارکباد ۔ ان بہترین کھلاڑیوں کو ان کے مستقبل کی کوششوں کے لئے نیک خواہشات ۔’’
نیپال کے لمبنی میں بھارت بین الاقوامی بودھ ثقافت و وراثت  مرکز کا شلانیاس

وزیر اعظم جناب نریندر مودی نے نپیال کے عزت مآب وزیر اعظم جناب شیر بہادر دیوبا کے ساتھ لمبنی مٹھ علاقہ، لمبنی، نیپال میں بھارت بین الاقوامی بودھ ثقافت و وراثت مرکز کی تعمیر کے لیے شلانیاس کیا۔ اس مرکز کی تعمیر انٹرنیشنل بودھ کنفیڈریشن (آئی بی سی)، نئی دہلی کے ذریعے لمبنی ڈیولپمنٹ ٹرسٹ (ایل ڈی ٹی) کی ایک زمین پر کیا جائے گا، جسے آئی بی سی اور ایل ڈی ٹی کے درمیان مارچ، 2022 میں دستخط شدہ ایک معاہدہ کے تحت آئی بی سی کو دیا گیا تھا۔ شلانیاس کی تقریب، جسے تین اہم بودھ روایتوں، تھیرواد، مہایان اور وجریان کے بھکشوؤں کے ذریعے ادا کیا گیا، کے بعد دونوں وزرائے اعظم نے مرکز کے ایک ماڈل کی بھی نقاب کشائی کی۔ تعمیر مکمل ہو جانے کے بعد، یہ دنیا بھر کے تیرتھ یاتریوں اور سیاحوں کا خیر مقدم کرنے والا ایک عالمی معیار کا سہولیتی مرکز ہوگا، جہاں عقیدت مند بودھ مذہب کی روحانی شکلوں کے مجموعہ کا دیدار کر سکیں گے۔ یہ ایک جدید عمارت ہوگی، جو بجلی، پانی اور فضلے کے انتظام کے معاملے میں ’مجموعی صفر‘ (نیٹ زیرو) کے معیاروں کے مطابق ہوگی اور اس مرکز میں پوجا کا ہال، دھیان لگانے کے مراکز، لائبریری، نمائشی ہال، کیفیٹیریا، دفاتر اور دیگر سہولیات بھی ہوں گی۔
کابینہ نے حیدرآباد میں آپریشنل   اوشنو گرافی کے لئے بین الاقوامی تربیتی مرکز  کے قیام سے متعلق   یونیسکو کے ساتھ ایک معاہدہ کو منظوری دی

نئی دہلی، 15 دسمبر 2017/ وزیراعظم جناب نریندر مودی کی زیرصدارت مرکزی کابینہ نے حیدرآباد میں یونیسکو کے زمرہ -2 سینٹر (سی 2سی) کے طور پر آپریشنل اوشنو گرامی کے لئے بین الاقوامی تربیتی مرکز کے قیام کو منظوری دی ہے۔ اس معاہدہ کا مقصد بحر ہند کے خطہ (آئی او آر) والے ممالک، بحر ہند اور بحر اٹلانٹک کی سرحد پر واقع افریقی ممالک اور چھوٹے جزیروں کے ممالک کے لئے یونیسکو کے دائرہ کار کے تحت صلاحیت سازی سے متعلق ایک تربیتی مرکز قائم کرنا ہے۔ آپریشنل اوشنو گرافی مختلف شعبوں مثلاً ماہی گیر، آفات کے بندوبست ، جہاز رانی بندگاہوں ،ساحلی ریاستوں، بحریہ ، کوسٹ گارڈ، ماحولیات اور بیرون ملک صنعتوں کو اطلاعاتی خدمات فراہم کی سمت میں منظم طور پر اوشنو گرافک مطالعات کے اہتمام کی سرگرمی ہے۔
وزیراعظم نے منڈی، ہماچل پردیش میں سڑک حادثہ کے دوران ہونے والی اموات پر غم کا اظہار کیا

نئی دہلی، 16 /نومبر 2020 ۔ وزیر اعظم جناب نریندرمودی نے منڈی، ہماچل پردیش میں سڑک حادثہ کے دوران ہونے والی اموات پر رنج وغم کا اظہار کیاہے۔ وزیر اعظم نے اپنے ایک ٹوئٹ میں کہا ‘‘ ہماچل پردیش کے منڈی میں سڑک حادثہ کی خبر سے کافی دکھ ہوا ہے۔سرکار راحت اور بچاؤ کے کاموں میں لگی ہوئی ہے۔اس حادثہ میں مرنے والوں کے اہل خانہ کے تئیں گہری ہمدردی کا اظہار کرتا ہوں اورزخمیوں کے جلد صحتیاب ہونے کی دعا کرتا ہوں۔’’
کابینہ نے اٹل اختراعی مشن کی توسیع کو منظوری دی

وزیر اعظم جناب نریندر مودی کی زیر صدارت مرکزی کابینہ نے، اٹل اختراعی مشن (اے آئی ایم) کو، مارچ 2023 تک جاری رکھنے کی منظوری دے دی ہے۔ اے آئی ایم ملک میں اختراعی ثقافت اور کاروباری ماحولیاتی نظام کی تشکیل کے اپنے مطلوبہ ہدف پر کام کرے گا۔ اے آئی ایم یہ کام ،اپنے مختلف پروگراموں کے ذریعے کرے گا۔ مطلوبہ اہداف، جو اے آئی ایم کے ذریعے حاصل کیے جائیں گے وہ ہیں: 10000 اٹل ٹنکرنگ لیبز (اے ٹی ایلز) کا قیام، 101 اٹل انکیوبیشن سینٹرز (اے آئی سیز) کا قیام، 50 اٹل کمیونٹی انوویشن سینٹرز (اے سی آئی سیز) کا قیام اور اٹل نیو انڈیا چیلنجز کے ذریعے 200 اسٹارٹ اپس کی معاونت کرنا۔ مبلغ 2000+ کروڑ روپے کے بجٹ جاتی مجموعی اخراجات، قیام اور استفادہ کنندگان کی مدد کے عمل میں خرچ کیے جائیں گے۔ یہ مشن نیتی آیوگ کے تحت قائم کیا گیا ہے۔ 2015 کی بجٹ تقریر میں وزیر خزانہ کے اعلان کے مطابق، اے آئی ایم کے مقاصد اسکول، یونیورسٹی، تحقیقی اداروں، ایم ایس ایم ای اور صنعت کی سطحوں پر مداخلتوں کے ذریعے، ملک بھر میں اختراعی اور کاروباری شخصیت کے ایکو سسٹم کی تشکیل اور اسے فروغ دینا ہے۔ اے آئی ایم نے بنیادی ڈھانچے کی تخلیق اور ادارے کی تعمیر، دونوں پر توجہ مرکوز کی ہے۔ جیسا کہ ان مثالوں سے ظاہر ہے، اے آئی ایم نے قومی اور عالمی سطح پر جدت طرازی کے ایکو سسٹم کو مربوط کرنے پر کام کیا ہے: اے آئی ایم نے مختلف بین الاقوامی ایجنسیوں کے ساتھ دو طرفہ تعلقات استوار کیے ہیں تاکہ جدت اور کاروبار پر ہم آہنگی کے ساتھ تعاون کو فروغ دیا جا سکے۔ ان میں روس کے ساتھ، اے آئی ایم – سیریس اسٹوڈنٹ انوویشن ایکسچینج پروگرام، ڈنمارک کے ساتھ، اے آئی ایم – آئی سی ڈی کے (انوویشن سینٹر ڈنمارک) واٹر چیلنج، اور آسٹریلیا کے ساتھ، آئی اے سی ای (انڈیا آسٹریلین سرکلر) اکانومی ہیکاتھون) شامل ہیں۔ اے آئی ایمز نے ان اسپرینیور کی کامیابی میں اہم رول ادا کیا، جو کہ ہندوستان اور سنگاپور کے درمیان منعقد ہونے والی انوویشن اسٹارٹ اپ سربراہ کانفرنس ہے۔ اے آئی ایم نے دفاعی اختراعی تنظیم قائم کرنے کے لیے، وزارت دفاع کے ساتھ شراکت کی ہے، جو دفاعی شعبے میں جدت کے ساتھ ساتھ خریداری کو فروغ دے رہی ہے۔ گزشتہ برسوں میں، اے آئی ایم نے ملک بھر میں اختراعی سرگرمیوں کو مربوط کرنے کے لیے ایک ادارہ جاتی طریقہ کار فراہم کرنے کے لیے کام کیا ہے۔ اپنے پروگراموں کے ذریعے، اس نے اسکول کے لاکھوں بچوں میں جدت کا جذبہ اجاگر کیاہے۔ اے آئی ایم کی حمایت یافتہ اسٹارٹ اپس نے سرکاری اور نجی ایکویٹی سرمایہ کاروں سے 2000+ کروڑ روپے اکٹھے کیے ہیں اور کئی ہزار ملازمتیں کے مواقع پیدا کئے ہیں۔ اے آئی ایم نے، قومی مفاد کے موضوعات پر کئی اختراعی چیلنجز کو بھی انجام دیا ہے۔ اے آئی ایم کے پروگرام، ایک ساتھ، 34 ریاستوں اور مرکز کے زیر انتظام علاقوں کا احاطہ کرتے ہیں جس کا مقصد اختراعی ماحولیاتی نظام میں زیادہ سے زیادہ شرکت کی حوصلہ افزائی کرتے ہوئے ہندوستان کے آبادیاتی ڈیویڈنڈ کا فائدہ اٹھانا ہے۔ مشن کوجاری رکھنے کے لیے کابینہ کی منظوری کے ساتھ ہی، اے آئی ایم ایک جامع اختراعی ماحولیاتی نظام کی تشکیل کے لیے ایک اور ایسی بڑی ذمہ داری بھی قبول کرتا ہے جہاں جدت طرازی اور کاروبار میں مشغول ہونا زیادہ آسان ہو جاتا ہے۔
وزیر اعظم  نے پیرالمپکس کھیلوں کے دوران ہائی جمپ مقابلے میں کانسے کا تمغہ جیتنے کے لئے شرد کمار کو مبارکباد پیش کی

نئی دہلی، 31 اگست 2021: وزیر اعظم جناب نریندر مودی نے ٹوکیو میں کھیلے جا رہے پیرالمپکس کھیلوں کے دوران ہائی جمپ مقابلے میں کانسے کا تمغہ جیتنے کے لئے شرد کمار کو مبارکباد پیش کی۔ ایک ٹوئیٹ میں وزیر اعظم نے کہا؛ ’’ناقابل تسخیر @ شرد_ کمار 01 کانسے کا تمغہ جیت کر ہر بھارتی کے چہرے پر تبسم لے آئے ہیں۔ ان کی زندگی کا سفر متعدد افراد کو حوصلہ فراہم کرے گا۔ انہیں مبارکباد۔# پیرالمپکس # پریز 4 پیرا‘‘